**Anexa nr. 3**

***la statut***

**Hidrografia, flora, fauna și tipul solurilor de la nivelul unității administrativ-teritoriale**

1. Hidrografia Comunei Felnac este reprezentată de râul Mureș.

Comuna Felnac se încadrează în bazinul hidrografic al râului Mureș, respectiv pe cursul inferior al acestuia, a cărui albie minoră constituie hotarul nordic al teritoriului pe o distanță de 11 km, iar în porţiunea care străbate zona, cursul Mureşului prezintă caracteristicile unui râu de câmpie.

Două pârâuri de mici dimensiuni, cu debit mic, străbat teritoriul de la sud spre nord și se varsă în Mureș, cu un curs meandrat, prezentând multe zone mlăștinoase.

Există două luciuri de apă cu suprafața de 0,3 ha la Călugăreni, amenajate în pescării.

1. Flora Comunei Felnac este reprezentată de o vegetaţie specifică zonei de câmpie înaltă şi specifică zonei de luncă.

Vegetaţia lemnoasă este reprezentată de păduri şi pâlcuri de plop, arţar, ulm, frasin, gorun, porumbar, măceş.

Plantele cultivate în mod uzual sunt grâul, porumbul, floarea soarelui, ovăzul, secara, cartoful, pepenele, mai puțin rapița, orzul, lucerna, trifoiul.

1. Fauna Comunei Felnac se încadrează în specificul zonei de silvostepă și este reprezentată, în principal, de următoarele specii: mistreț, cerb, căprioară, vulpe, popândău, şoarece de câmp, hârciog, iepure de câmp, şopârla cenușie.

Peisajul faunistic este completat de păsări precum: vrabia, cioara de câmp, prepelița, fazanul de câmpie, turturica, graurul, mierla, cucul, ciocârlia, etc.

Fauna subacvatică cuprinde crapul, mreana, somnul, ştiuca, plătica.

1. Învelișul de sol al Comunei Felnac reflectă în mod fidel interferența factorilor pedogenetici: cernoziomurile tipice și cambice(pe care se cultivă grâu, porumb, ovăz, orz, floarea-soarelui), lăcoviștile și solurile gleice(utilizate pentru pășuni și fânețe) și solurile aluviale(bogate în humus, se cultivă porumb, grâu, floarea soarelui, sfeclă de zahăr, orz, cartofi, legume).